செய்யமறை தன்னுடனே சேர்ந்து. (03) பதப்பிரிப்பு: ஆழ்வார்கள் வாழி அருளி்ச்செயல் வாழி தாழ்வு ஆதும் இல் குரவர்தாம் வாழி- ஏழ் பாரும் உய்ய அவர்கள் உரைத்தவைகள் தாம் வாழி செய்ய மறை தன்னுடனே சேர்ந்து. இதன்பொருள்: பொய்கையார் முதலான ஆழ்வார்கள் வாழ்க! அவர்கள் அருளிச்செய்த திவ்வியப் பிரபந்தங்கள் வாழ்க! தாழ்வு ஏதும் இல்லாத எம்பெருமானார் முதலான ஆசாரியர்கள் (குரவர்) வாழ்க! ஏழுலகங்களும் உய்ய அவ்வாசிரியர்கள் அருளிச்செய்தவைகளும், (சிறீசூக்திகள்) செம்மையான வேதங்களோடு சேர்ந்து வாழ்க!- என்பதாம். உரைவிளக்கம்: செய்யமறை- வேதங்கள் (மானுடரால் செய்யப்படாமல்) செம்மையின் வடிவமான பரம்பொருள் அருளிச்செய்தவை ஆதலால் வேதங்களைச் 'செய்யமறை' என்றார்.